Szolgálati autójával elütött egy gyalogost Kovács Zoltán nemzetközi kommunikációért és kapcsolatokért felelős államtitkár Budapest II. kerületében, a Hűvösvölgyi úton csütörtökön délután ötkor, írja a rendőrség. Közleményükben hangsúlyozzák, hogy a 14 éves gyermek 30 méterre a zebrától átszaladt az úttesten, és az államtitkár „az ütközést nem tudta elkerülni”.

A budakeszi fiatalt a mentőszolgálat fejsérüléssel vitte kórházba. A rendőrség vizsgálja a baleset körülményeit.

Ön is látta? Van fotója, vagy videója? Küldje el nekünk!

Kovács Zoltán az MTI-nek elmondta: a közlekedési szabályokat betartva közlekedett a Hűvösvölgyi úton, amikor kiszaladt elé a fiatal, akit szerencsétlen módon elgázolt. Ő maga hívta ki a rendőrséget és a mentőket. Végig próbált segíteni, együttműködött a hatóságokkal. A helyszínelés véget ért. Az államtitkár bízik abban, hogy nincs komolyabb baja a fiúnak.